
VENDIM
Nr. 788, datë 7.10.2020

PËR NDRYSHIMIN E PËRGJEGJËSISË SË ADMINISTRIMIT, NGA AUTORITETI RRUGOR SHQIPTAR TE DREJTORIA E PËRGJITHSHME E SHËRBIMEVE TË TRANSPORTIT RRUGOR, TË OBJEKTIT ME SIPËRFAQE 644 M2, PJESË E PASURISË ME NUMËR 11/86, NË ZONËN KADASTRALE 8320, TIRANË

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

[bookmark: _GoBack]VENDOSI:

1. Ndryshimin e përgjegjësisë së administrimit, nga Autoriteti Rrugor Shqiptar te Drejtoria e Përgjithshme e Shërbimeve të Transportit Rrugor, të objektit me sipërfaqe 644 m2, pjesë e pasurisë me numër 11/86, në zonën kadastrale 8320, Tiranë, sipas planit të rilevimit bashkëlidhur këtij vendimi, të përdorur për kryerjen e aktivitetit të Qendrës së Monitorimit të Trafikut Rrugor.
2. Drejtorisë së Përgjithshme të Shërbimeve të Transportit Rrugor i ndalohet ta ndryshojë destinacionin e pasurisë së përcaktuar në pikën 1, të këtij vendimi, ta tjetërsojë ose t’ua japë në përdorim të tretëve.
3. Ngarkohen Autoriteti Rrugor Shqiptar, Drejtoria e Përgjithshme e Shërbimeve të Transportit Rrugor dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

PLAN RILEVIMI

Ne Pronesi te: DREJTORIA E RAJONIT QENDROR, TIRANE (AUTORITETI RRUGOR SHOIPTAR)
SH 1:750

Adresa: Z.Kadastrale 8320, TIRANE
Indeksi Hartes: K-34-88-(249-B)
K-34-88-(249-B)

LEGJENDA

SISTEMI KOORDINATIV - CM_S Zone 34N

SIP.TOTALE TRUALL: 6587m2
SIP.TOTALE NDERTIMI=3380.4 m2

Sip.Totale

Sip.truall:6587 m2
Sip.tot.ndertimi:3380.4 m2

